Димитър Бояджиев
Лицето ти…

chitanka.info

Лицето ти плахо бледнее

във чудните твои очи

безсилна се злоба съглежда,

скръб тъмна, дълбока личи…

От що е туй, мила, кажи ми!

Сърдечна ли буря сломи

душата ти млада и страстна,

ил грижа те лоша гори?

Ти още си млада, о мила —

по-смела, по-твърда бъди!

Тепърва ще има да видиш

ти истински черни беди.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.